
NG MOEDERKERK STELLENBOSCH
Inligtingsvorm en riglyne vir uitreike van ons gemeente
Die NG Moedergemeente wil haar gestuurdheid op verskillende maniere uitleef. Een van die maniere is om lidmate blootstelling te gee deur uitreike. Ons wil dit op ‘n verantwoordbare wyse doen en vra  dat diegene wat meedoen aan ons uitreike, hulle hulself tot die volgende riglyne sal verbind: 
1. Spanne neem verantwoordelikheid  om lede deur ‘n toerustingsgeleentheid te neem waar spanlede geestelike voorberei word en waar spanlede ook toerusting ontvang in kruiskulturele interaksie waar van toepassing.
2. Elke span kry ‘n kontakpersoon op die tuisfront wat ‘n lys met al die lede se besonderhede by hom of haar het. Hierdie persoon kry ook ‘n vollede reisplan wat voor die tyd wat aan al die ouers gestuur word. Die kerkkantoor (Venita de Kok) hou ook ‘n lêer met al hierdie inligting op datum.   Die kontakpersoon stuur inligting wat van die uitreikgroepe kom, gereeld deur aan die ouers/kontaklys (stuur dit ook aan die kerkkantoor).
3. Die span verbind hulle daartoe om gereelde inligting deur te stuur en dadelik te laat weet as daar van die beplande reisprogram afgewyk word.  
4. Waar spanne nie reisversekering uitneem nie, is elke indiwidu vir sy/haar eie persoonlike versekering  verantwoordelik.
5. Enige voertuie wat deur die span gehuur word, moet die kontrak betyds by die kerkkantoor (Marianne Botha) kom inhandig sodat die voorsitter van die kerkraad (of Onder-Voorstter/Finansiële Voorsitter) die kontrak kan onderteken.  Hiermee saam moet bogenoemde ondertekenaar tesame met die spanleier toesien dat die versekering van die voertuie in orde is. 
6. Indien jy ‘n voertuig gaan bestuur op die uitreik,  moet jy in besit van ‘n geldige bestuurslisensie wees en dit te alle tye by jou dra.
7. Spanleiers sien toe dat ‘n begroting vroegtydig by die finansiële beampte ingedien word.
8. Die spanleier verbind hom/haar om binne drie weke na die uitreik, ‘n volledige verslag van die uitreik aan die betrokke leraar te voorsien.

